
2 ΙΟΥΝΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Μεταμόρφωσης Αττικής σε 

τμήμα Ο.Τ. μεταξύ οδού Σκουφά και οδού Ξάνθου. 1 

Καθορισμός ορίων, κατηγορίες και καθορισμός όρων και περιορισμών 
δόμησης του οικισμού Κατάβολος Κοινότητας Νησακίου Ν. Κερκύ- 

ρ«ς. 2 

Καθορισμός ορίων, όρων και περιορισμών δόμησης στους οικισμούς 
ΘΗΡΙΟΠΕΤΡΑ, ΛΟΪΤΡΑΚΙ, ΛΤΚΟΣΤΟΜΟ, ΦΟΤΣΤΑΝΗ, 
επαρχίας Αλμωπίας Ν. Πέλλας.·.. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 10317/195/87 (1) 

Τροποποίηση ρυμοτομικού σχεδίου Μεταμόρφωσης Αττικής σε τμήμα 
Ο.Τ. μεταξύ οδού Σκουφά και οδού Ξάνθου. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
' Εχοντας υπόψη: 

I. Τις διατάξεις: α) του Ν. Δ/τος της 17.7.1923 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 29 και β) της παρ. 2 του άρθρου 4 του Ν. 622/1977 
«περί εισπράξεως υπό του Δημοσίου Ταμείου των δια την έκδοσιν οικοδομι¬ 
κών αδειών καταβαλλόμενων φόρων κ.λπ.» (ΦΕΚ 17 ΙΑ). 


2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκεντρώσεως» 
(ΦΕΚ 97/Α). 

4. Τις διατάξεις του άρθρου 1 του Α.Ν. 314/68 «περί παροχής εις 
τον Υπουργόν Βορείου Ελλάδος και τους Νομάρχας αρμοδιότητας επί 
θεμάτων εγκρίσεως, επεκτάσεως ή τροποποιήσεως σχεδίων πόλεων 
και κωμών» (ΦΕΚ 47/Α) όπως αντικαταστάθηκε με το Ν.Δ. 
1018/1971 (ΦΕΚ 220/Α) και συμπληρώθηκε με την παρ. 2 του 
άρθρου 33 του Ν. 1337/^3 «Επέκταση των πολεοδομικών σχεδίων, 
οικιστική ανάπτυξη και σχετικές ρυθμίσεις» (ΦΕΚ 33/Α). 

5. Τις διατάξεις του από 183 Π.Δ/τος (ΦΕΚ 70Α/86) «για έγκριση 
τροποποίησης σχεδίων πόλεων κ.λπ.». 

6. Το πρακτικό 19 της συνεδρίας 8/1987 για το θέμα του Νομαρ¬ 
χιακού Συμβουλίου Χωροταξίας, Οικισμού και Περιβάλλοντος Διαμερί¬ 
σματος Ανατολικής Αττικής, αποφασίζουμε: 

Εγκρίνεται η τροποποίηση του ρυμοτομικού σχεδίου Μεταμόρφωσης 
σε τμήμα Ο.Τ. μεταξύ οδού Σκουφά και οδού Ξάνθου και συγκεκριμένα 
η έγκριση οδού πλάτους 6.00 μέτρων όπως αναλυτικά φαίνεται στο 
σχέδιο σε κλίμακα 1:200 που συνοδεύει την παρούσα απόφαση. 

Η ισχύς της αποφάσεως αυτής αρχίζει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 12 Μαΐου 1987 
Ο Νομάρχης 
ΗΡ. ΠΑΠΑΔΟΠΟΥΛΟΣ 

Αριθ. ΤΠ/6527 (2) 

Καθορισμός ορίων, κατηγορίες και καθορισμός όρων και περιορισμών δόμη¬ 
σης του οικισμού Κατάβολος Κοινότητας Νησακίου Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
' Εχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181 Δ'/3.5. 
85) «περί τρόπου καθορισμού ορίων οικισμών της Χώρας μέχρι 
2.000 κατοίκους, κατηγορίες αυτών και καθορισμός όρων και πε¬ 
ριορισμών δόμησης» όπως αυτές τροποποιήθηκαν με το από 14. 
2.87 ΠΔ (ΦΕΚ 133Δ/23.2.87). 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν στον προσδιορισμό των ορίων του υπόψη οικισμού. 

3. Τα πληθυσμιακά στοιχεία των δύο τελευταίων απογραφών του Κρά¬ 
τους της ΕΣΥΕ. 

4. Τις ιδιαιτερότητες που παρουσιάζει ο οικισμός. 

5. Την υπ’ αριθ. 30/86 απόφαση του Κοινοτικού Συμβουλίου Νησακίου. 

6. Την υπ’ αριθ. 16 (θέμα 2ο)3.7.86 γνωμοδότηση του Συμβουλίου 
ΧΟΠ Ν. Κερκύρας, αποφασίζουμε: 

1. Όριο οικισμού: 

Ορίζουμε όρια του οικισμού Κατάβολον με στοιχεία 1, 2, 3, 4, 
5, 6, 7, 8, 1 όπως αυτά φαίνονται στο συνοδευτικό της παρούσας 
σχεδιάγραμμα σε κλίμακα 1:5000 και που αποτελεί αναπόσπαστο 
τμήμα της απόφασης αυτής και που συντάχτηκαν βάσει στοιχείων 
χαρτών με επιτόπια συμπλήρωση. 

2. Όροι δόμησης: __ 

α) Αρτιότητα: Άρτια και οικοδομήσιμα θεωρούνται τα οικόπεδα εντός 
των παραπάνω ορίων τα οποία έχουν ελάχιστο εμβαδόν 500 τ.μ. 


β) Κατά παρέκκλιση εντός των ορίων του οικισμού θεωρούνται άρτια 
και οικοδομήσιμα τα οικόπεδα με όποιο εμβαδόν είχαν στις 3.5.1985 
ημέρα δημοσίευσης του από 24.4.85 Π. Δ/τος. 

γ) Πριν από οποιαδήποτε κατάτμηση οικοπέδων εντός των ορίων 
του οικισμού, θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων κοινοχρήστων χώρων 
και η δημιουργία νέων κοινοχρήστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.85 Π. Δ/τος 
και στις τροπ. του άρθρου 6 του Π.Δ. της 14.2.87. 

δ) Κατά τα λοιπά ισχύουν τα οριζόμενα και οι Γενικοί όροι δόμησης που 
προβλέπονται στο από 24.4.85 Π. Δ/γμα (ΦΕΚ 181Δ/3.5.1985) όπως 
αυτό τροποποιήθηκε με το από 14.2.87 Π.Δ. (ΦΕΚ 133Δ/23.2.87). 

3. Ο οικισμός Κατάβολον κατατάσσεται στις εξής κατηγορίες: 

Α. Βαθμός προστασίας: Ενδιαφέρον. 

Β. Δυναμικότητα: Στάσιμος. 

Γ. Βαθμός διασποράς: Συνεκτικός. 

Δ. Μέγεθος: Μεσαίος. 

Η απόφαση αυτή με το σχεδιάγραμμα οριοθέτησης οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Κέρκυρα, 12 Μαΐου 1987 

Ο Νομάρχης 
ΜΑΝΟΣ ΚΟΚΚΙΝΟΣ 

Αριθ. 1217 (3) 

Καθορισμός ορίων, όρων χαι περιορισμών δόμησης στους οικισμούς 

ΘΗΡΙΟΠΕΤΡΑ, ΛΟΥΤΡΑΚΙ, ΛΥΚΟΣΤΟΜΟ, ΦΟΥΣΤΑΝΗ, 

επαρχίας Αλμωπίας Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
’ Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
’ Οργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότερα το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181Δ/3.5.85) για 
τον τρόπο καθορισμού ορίων οικισμών της Χώρας μέχρι 2000 κατοίκους, 
κατηγορίες αυτών και καθορισμός όρων και περιορισμών δόμησής τους. 

4. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

5. Την απόφασή μας με αριθ. 296/28.1.1985 για την κατάταξη 
των οικισμών του Ν. Πέλλας, που έχουν πληθυσμό κάτω από 2000 
κατοίκους σε κατηγορίες και καθορισμό ειδικών όρων δομήσεως. 

6. Τα πληθυσμιακά στοιχεία της τελευταίας απογραφής της ΕΣΥΕ. 

7. Τις πράξεις γνωμοδοτήσεως του Συμβουλίου Χωροταξίας, Οικισμού 
και Περιβάλλοντος του Νομού με αριθμούς 73/87, 18/87, 84/86. 

8. Τις αποφάσεις των Κοινοτικών Συμβουλίων Θηριόπετρας με αριθ. 
14/84 και το αριθ. 786/85 έγγραφο της Κοινότητας Φούστανης με αριθ. 
9/86, 32/86. 

9. Το γεγονός ότι παρήλθε άπρακτη η προθεσμία για γνωμοδότηση 
των Κ.Σ. Λουτρακιού και Λυκόστομου. 

10. Τις διατάξεις του Ν. 1577/85 (ΦΕΚ 210/Α/85) ΓΟΚ/85, απο¬ 
φασίζουμε: 

1. Καθορίζουμε τα όρια των οικισμών ΘΗΡΙΟΠΕΤΡΑΣ; ΛΟΥ¬ 
ΤΡΑΚΙ, ΛΥΚΟΣΤΟΜΟ, ΦΟΥΣΤΑΝΗ του Νομού Πέλλας, όπως αυτά 
φαίνονται στα σχετικά πρωτότυπα τοπογραφικά διαγράμματα σε κλί¬ 
μακα 1:5000, που συντάχθηκαν με βάση στοιχεία χαρτών και επιτό¬ 
κου έλεγχο, θεωρήθηκαν από τον Προϊστάμενο του τμήματος Πολεοδο¬ 
μίας και Πολεοδομικών Εφαρμογών με την από 11.5.87 πράξη του 
και αποτελούν αναπόσπαστα μέρη της απόφασης αυτής. 

2. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

2.1. Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85 (ΦΕΚ 181/Δ/3.5.85). 

2.1.2. Ελάχιστο εμβαδόν αρτιότητας των γηπέδων που βρίσκονται 
μέσα στο ήδη εγκεκριμένο σχέδιο τριακόσια (300) τ.μ. για τους οικι¬ 
σμούς Θηριόπετρα, Λυκόστομο, Φούστανη. 

2.1.3. Ελάχιστο εμβαδόν αρτιότητας των γηπέδων που βρίσκονται μέσα 
στα όρια των οικισμών αλλά έξω από τα εγκεκριμένα σχέδια: για τους 
οικισμούς Θηριόπετρα, Λυκόστομο, Φούστανη πεντακόσια (500) τ.μ. 

2.1.4. Ελάχιστο εμβαδόν αρτιότητας των γηπέδων που βρίσκονται 
μέσα στα όρια του οικισμού Λουτρακιού τριακόσια (300) τ.μ. 

2.1.5. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα δημοσίευσης του από 24.4.1985 Π. Διατάγματος. 


2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται από 
τη 296/28 Ιανουάριου 1986 απόφασή μας. 

3. Κατατάσσουμε τους οικισμούς στις εξής κατηγορίες: 

3.1. Ως προς τη θέση στο χώρο: 

θηριόπετρα: Ούτε περιαστικός, ούτε παραλιακός, ούτε τουριστικός. 

Λουτράκι: Ούτε περιαστικός, ούτε παραλιακός, ούτε τουριστικός. 

Λυκόστομο: Ούτε περιαστικός, ούτε παραλιακός, ούτε τουριστικός. . 

Φούστανη: Ούτε περιαστικός, ούτε παραλιακός, ούτε τουριστικός. 

3.2. Ως προς το βαθμό προστασίας σύμφωνα με τη 296/28 Ιαν. 1986 
απόφασή μας. 

3.3. Ως προς τη δυναμικότητα: 

Θηριόπετρα: Στάσιμος. 

Λουτράκι: Στάσιμος. 

Λυκόστομο: Στάσιμος. 

Φούστανη: Στάσιμος. 

3.4. Ως προς το βαθμό διασποράς: 

Θηριόπετρα: Διάσπαρτος. 

Λουτράκι: Διάσπαρτος. 

Λυκόστομο: Διάσπαρτος. 

Φούστανη: Συνεκτικός. 

3.5. Ως προς το μέγεθος: 

Θηριόπετρα: Μεσαίος. 

Λουτράκι: Μεγάλος. 

Λυκόστομο: Μεσαίος. 

Φούστανη: Μεσαίος. 

4.1. Θέση οικοδομικής γραμμής στα οικόπεδα που έχουν πρόσωπο 
στην επαρχιακή οδό για τους οικισμούς Λουτρακιού και Φούστανης 
σε απόσταση 20 μέτρων από τον άξονα της οδού. 

4.2. Πριν από οποιαδήποτε κατάτμηση οικοπέδων μέσα στα 
όρια των οικισμών θα πρέπει να θεωρείται το σχετικό τοπογραφικό 
διάγραμμα από το αρμόδιο Πολεοδομικό Γραφείο ή Τμήμα Πολεο¬ 
δομίας και Πολεοδομικών Εφαρμογών του Νομού, ώστε να εξασφα¬ 
λίζεται η συνέχεια των υπαρχόντων και η δημιουργία νέων-κοινο¬ 
χρήστων χώρων σύμφωνα με τα οριζόμενα στις διατάξεις της παρ. 
1 του άρθρου 6 του Π.Δ. της 24.4.85. 

4.3. Να εξασφαλίζεται οπωσδήποτε η συνέχεια των υφισταμένων 
ή εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.1985 
(ΦΕΚ 181/Δ/85), όπως τροποποιήθηκε. 

Η απόφαση αυτή μαζί με τα σχεδιαγράμματα οριοθέτησης των οικισμών 
που τη συνοδεύουν να δημοσιευθεί στην Εφημερίδα της Κυβερνήσεως. 

Έδεσσα, 11 Μαΐου 1987 
Ο Νομάρχης 
ΝΙΚ. ΜΑΚΡΑΚΗΣ 

